Document ID: 31995R1054

31995R1054
L 107/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1054/95 НА КОМИСИЯТА
от 11 май 1995 година
за изменение на Регламент (ЕИО) № 2723/87 за определяне на специални подробни правила за прилагането на система за възстановявания при износ на зърнени култури, изнасяни под формата на тестени изделия, включени в подпозиции 1902 11 00 и 1902 19 на Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени в резултат на преработка на селскостопански продукти (1), и по-специално член 8, параграф 3 от него,
като има предвид, че следва да се предвиди тестените изделия, включени в кодове по КН 1902 11 и 1902 19, изнасяни за Съединените американски щати, да бъдат придружавани или от сертификат, удостоверяващ, че са били изнесени след операция за активно усъвършенстване, или от сертификат, удостоверяващ, че спрямо тях съществува или не право на даден размер на възстановяване при износ, приложим, в случай на износ за Съединените американски щати, към основните продукти от сектора на зърнените култури, използвани за тяхното производство;
като има предвид, че е необходимо да се актуализира наименованието на отдела на Комисията, отговарящ за получаването на съобщенията от държавите-членки относно статистическите данни за количествата тестени изделия;
като има предвид, че мерките, предвидени в настоящия регламент, са в съответствие със становището на Управителния комитет по хоризонталните въпроси, които се отнасят до търговията с преработени селскостопански продукти, невключени в приложение II,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2723/87 на Комисията (2) се изменя, както следва:
1.
В член 2, параграф 1 „Сертификат за износ с възстановяване за тестени изделия за САЩ“ се заменя със следното:
„Сертификат за износ на тестени изделия за САЩ“;
2.
В член 4 втория параграф се заменя със следното:
„Компетентният орган посочва в съответната част на клетка 10 на оригинала и копията на „Сертификат P“ дали спрямо стоката съществува или не право на възстановяване. Митническата служба, посочена в член 3, параграф 2, проверява дали документът е надлежно попълнен и поставя печата си в клетка 10 на оригинала и копията на „Сертификат P“.“;
3.
Член 6 се заменя със следното:
„Член 6
Компетентните органи на държавите-членки предоставят на Комисията най-късно до края на всеки месец на посочения по-долу адрес статистическите данни, отнасящи се до количествата тестени изделия, разпределени по тарифни подпозиции, като се посочват конкретно количествата, спрямо които съществува право на възстановяване при износ, и количествата, спрямо които не съществува право на възстановяване при износ, за които са били подпечатани сертификати в течение на предходния месец от митническите служби, където са били приети декларациите за износ:
Commission of the European Communities,
Directorate-General III - Industry,
Non-Annex II products,
Rue de la Loi/Wetstraat 200,
B-1049 Bruxelles/Brussel.“
4.
Приложение I се заменя с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент се прилага за износ, за който митниците са приели декларацията за износ, считано от 1 юли 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 май 1995 година

Labels: 3
17
18